b'\n_START_ARTICLE_\nChakravartin\n_START_PARAGRAPH_\nChakravartin (sanskrit; pali: cakkavattin) er et gammelt indisk begrep som brukes om en ideell universell leder som regjerer etisk og velvillig over hele verden. En slik regents lederskap blir kalt sarvabhauma. Det er en bahuvrihi, som i symbolsk forstand betyr \xc2\xabhvis hjul beveger seg\xc2\xbb, i betydningen \xc2\xabhvis vogn ruller overalt uten hindringer\xc2\xbb. Det kan ogs\xc3\xa5 bety en \xc2\xabinstrumentell bahuvr\xc4\xabhi\xc2\xbb, gjennom hvem hjulet beveger seg I betydningen \xc2\xabgjennom hvilket Dharmachakra ruller\xc2\xbb. Den sistnevnte meningen er mest vanlig i buddhismen.'